रिक्त पदों की जानकारी छिपाने के लिए तीन बार बदल दी जाति
वाणिज्य और उद्योग विभाग के कर्मचारी की 20 साल की नौकरी में कई बार जाति बदल गई। 1995 से 2013 तक रोस्टर में कभी वह सामान्य वर्ग का तो कभी अजा और अजजा वर्ग का हो गया, पर जिम्मेदारों ने इस गड़बड़ी की हर बार अनदेखी की।
धर्मेंद्रसिंह चौहान इंदौर
नौकरी के लिए जाति बदलने के तो कई मामले आपने देखे-सुने होंगे, पर वाणिज्य और उद्योग विभाग में एक स्याथी कर्मचारी का बार-बार जाति वर्ग बदलकर रिक्त पद को भरा बताकर अन्य दैनिक वेतनभोगी कर्मचारी को स्थायी नियुक्ति नहीं देने का मामला सामने आया है।
20 साल से दैवेभो कर्मचारी के रूप में कार्यरत मनोज कल्याणे ने विभाग पर बार-बार जाति वर्ग बदलकर स्थायी कर्मचारी भास्कर अलहट की रिक्त पद पर नियुक्ति दर्शाने और उसे स्थायी नियुक्ति नहीं देने का आरोप लगाया है। विभाग के रोस्टर में भास्कर को हर बार अलग-अलग वर्ग में बताकर रिक्त पद की पूर्ति बताई जा रही है, जिससे दूसरी भर्ती नहीं हो पाई। शेष पेज 2 पर
hin_Deva hin_Deva awa_Deva hin_Deva hin_Deva